11 ha farm for sale in Swartruggens | T34426 | Private Property
Back to Swartruggens Property For Sale > North West > North West > Swartruggens > T34426
11,1 ha Besproeiingsplasie met voerkrale vir 500 bees. Ingelyste water uit waterskema. Grens aan Elandsrivier. Sprinkelbesproeiing met +- 150 sproeiiers. Opgaardam vir inkomende water (pomp ingesluit).
3,5 ha Lusernlande. n Amerikaanse lusern (aktief in die winter).
2 Woonhuise. Hoofhuis met 4 slaapkamers. Tweede huis met 3 slaapkamers
Een toegeruste boorgat. 3 Fase ESCOM krag.
Baie buitegeboue voelhokke 4 skadunetafdakke Seekomkommer - Wikipedia
Seekomkommers is seediere in die klas Holothuroidea in die filum Echinodermata (stekelhuidiges). Hulle het 'n kenmerkende wurmagtige tipe lyf wat bedek is met 'n leeragtige vel. Hulle kom wêreldwyd in oseane voor en is oor die algemeen swart, bruin of olyfgroen van kleur. Hul lywe is die buigbaarste van al die stekelhuidiges omrede die harde beenplate verklein het na verspreide mikroskopiese beenagtige gedeeltes in die vleis.
Die mond word omring deur verskeie terugtrekbare tentakels wat vir voeding gebruik word, wat eintlik ontwikkelde buisvoete is. By sommige spesies ontbreek voete aan die bokant en is so skraps aan die onderkant dat die dier oor die seevloer beweeg deur middel van spierbewegings van die lyf. Sommige seekomkommers is aasvreters wat leef op verrotende, organiese materiaal. Ander gebruik hulle taai tentakels om plankton wat onder in die water dryf, te vang en dan in hulle monde te druk om dit skoon te lek. Dié seediere staan bekend as suspensievoeders.
Wanneer sommige spesies bedreig word, skiet hulle lang, taai, toksiese drade uit hul anusse in 'n poging om die aanvaller vas te woel. Ander het die vermoë om hul lywe se wand te laat oopbars en dan ingewande vry te laat wat giftige chemikalieë bevat. Die ingewande en wond sal mettertyd toegroei en herstel. Wetenskaplikes het egter tot die slotsom gekom dat die praktyk nie 'n verdedigingsmeganisme is nie, maar eerder 'n manier om hulself teen 'n opbou van toksisiteit as gevolg van hul dieet te beskerm.
Seekomkommers is of 'n mannetjie of 'n wyfie (dus nie-hermafrodieties) en bevrugting vind plaas as 'n resultaat van eiers en sperma wat in die water losgelaat word. Die larwes ondergaan ontwikkelingsfases voordat hulle begin om op die bodem te leef.
In verskeie Oosterse lande is seekomkommers 'n gesogte lekkerny; dit word veral in sop gebruik en is ook in aanvraag vir hulle medisinale waarde. Ooroesting is egter 'n groot probleem. Seekomkommers leef ook in kommensalistiese simbiose saam met onder andere krappe, garnale, seewurms en vis.
Aangesien seekomkommers nie soos ander klasse in die filum Echinodermata oor 'n skelet beskik nie, is hul taksonomiese indeling meer ingewikkeld en berus hul paleontologiese filogenie op 'n handvol van goed bewaarde monsters. Die moderne taksonomie is eerstens op die teenwoordigheid of vorm van sekere sagte liggaamsdele (podia, longe, tentakels, periferale kroon) gebaseer om die ordes te bepaal, en tweedens op die mikroskopiese ondersoek van ossikels om die genus en spesie te bepaal. Moderne genetiese metodes help ook om die klassifikasie van hierdie diere te bevorder.
Die taksonomie soos aanvaar deur die World Register of Marine Species sien tans soos volg daaruit:
orde Apodida Brandt, 1835
familie Chiridotidae Östergren, 1898
familie Myriotrochidae Théel, 1877
familie Synaptidae Burmeister, 1837
orde Dendrochirotida Grube, 1840
familie Cucumariidae Ludwig, 1894
familie Cucumellidae Thandar & Arumugam, 2011
familie Heterothyonidae Pawson, 1970
familie Paracucumidae Pawson & Fell, 1965
familie Phyllophoridae Östergren, 1907
familie Placothuriidae Pawson & Fell, 1965
familie Psolidae Burmeister, 1837
familie Rhopalodinidae Théel, 1886
familie Sclerodactylidae Panning, 1949
familie Vaneyellidae Pawson & Fell, 1965
familie Ypsilothuriidae Heding, 1942
orde Elasipodida Théel, 1882
familie Deimatidae Théel, 1882
familie Elpidiidae Théel, 1882
familie Laetmogonidae Ekman, 1926
familie Pelagothuriidae Ludwig, 1893
familie Psychropotidae Théel, 1882
orde Holothuriida Miller, Kerr, Paulay, Reich, Wilson, Carvajal & Rouse, 2017
familie Holothuriidae Burmeister, 1837
familie Mesothuriidae Smirnov, 2012
orde Molpadida Haeckel, 1896
familie Caudinidae Heding, 1931
familie Eupyrgidae Semper, 1867
familie Gephyrothuriidae Koehler & Vaney, 1905
familie Molpadiidae Müller, 1850
orde Persiculida Miller, Kerr, Paulay, Reich, Wilson, Carvajal & Rouse, 2017
familie Molpadiodemidae Miller, Kerr, Paulay, Reich, Wilson, Carvajal & Rouse, 2017
familie Pseudostichopodidae Miller, Kerr, Paulay, Reich, Wilson, Carvajal & Rouse, 2017
orde Synallactida Miller, Kerr, Paulay, Reich, Wilson, Carvajal & Rouse, 2017
familie Stichopodidae Haeckel, 1896
familie Synallactidae Ludwig, 1894
↑ Facts in Motion (12 November 2018). "Why Sea Cucumbers Are Dangerous". YouTube (in Engels). Geargiveer vanaf die oorspronklike op 29 Desember 2019. Besoek op 10 Augustus 2019.
Ontsluit van "https://af.wikipedia.org/w/index.php?title=Seekomkommer&oldid=2192725"
Die bladsy is laas op 26 Mei 2020 om 22:02 bygewerk.